proxectonos/corpus_dominio_legal_administrativo_tmp huggingface dataset:
14/03/2013 | Administración LocalMunicipal
Corcubión
Baixas de oficio no padrón municipal de habitantes

De acordo co disposto no art.72 do Regulamento de Población e Demarcación Territorial das EE. LL., por esta alcaldía ditouse a resolución pola que se ordena incoar os expedientes de baixa de oficio no padrón municipal de habitantes das persoas que se relacionan reseguido, polo incumprimento da lexislación vixente, ao figuraren empadroadas incumprindo os requisitos establecidos no art.54 do Regulamento citado: Non sendo posible practicar a notificación no domicilio dos interesados, e de acordo co establecido no artigo 59.5 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, advírteselles por medio deste anuncio que poderán examinar o expediente de baixa de oficio na secretaría municipal e, así mesmo, formular ante esta alcaldía as alegacións que estimen pertinentes no prazo de dez días contados desde o seguinte á publicación do presente anuncio no Boletín Oficial da Provincia e no taboleiro de anuncios do Concello. De non presentar alegacións en prazo, e unha vez recibido o informe favorable no Consello Provincial de Empadroamento, ditarase a oportuna resolución de baixa da inscrición padroal coa data do informe. Corcubión, 7 de marzo de 2013. O alcalde Francisco Javier Lema Fuentes
14/03/2013 | Administración LocalMunicipal
Cerceda
Secretaría
Notificación baixa de oficio no padrón municipal de habitantes

ANUNCIO Notificación baixa de oficio no padrón municipal de habitantes. Mediante resolucións da Alcaldía de datas 28/05/2012, 20/07/2012 e 03/01/2013, respectivamente, e unha vez recibidos os informes favorables do Consello de Empadroamento (Sección Provincial da Coruña), ordenouse a baixa de oficio no padrón municipal de habitantes das persoas que de seguido se relacionan, de conformidade co establecido no artigo 72 do Regulamento de poboación e demarcación territorial das entidades locais, por figuraren empadroadas incumprindo os requisitos establecidos no artigo 54 do regulamento citado: Debido a que non foi posible practicar a notificación no enderezo das persoas interesadas, faise por medio deste anuncio, de conformidade con artigo 59.5 da Lei 30/1992, do 26 de novembro, e comunícaselle que contra a citada resolución, que pon fin a vía administrativa, poderase interpoñer, de conformidade co preceptuado no artigo 116 da Lei 30/1992, do 26 de novembro, de réxime xurídico das administracións públicas e do procedemento administrativo común, potestativamente recurso de reposición ante esta Alcaldía-Presidencia, no prazo dun mes, contado a partir do seguinte ó da notificación da presente resolución, ou directamente recurso contencioso administrativo ante ó Xulgado do Contencioso-administrativo da Coruña que corresponda, no prazo de dous meses, contados dende o seguinte ó da notificación da presente resolución, de conformidade co artigo 8.1 e 46.1 da Lei 29/1998, do 13 de xullo, da xurisdicción contencioso-administrativa. No caso de interpoñer o recurso de reposición non se poderá interpoñer recurso contencioso administrativo ata que non se teña resolto e notificado o recurso de reposición, e no prazo de dous meses dende o día seguinte ó da notificación da resolución expresa do recurso potestativo de reposición, ou ben, no prazo de seis meses dende o día seguinte a que deba terse resolto por silencio o devadito recuso potestativo de reposición. Todo iso sen prexuízo de que poida interpoñer calquera outro que estime convinte en defensa dos seus intereses. Cerceda, 6 de marzo de 2013. O alcalde José García Liñares
14/03/2013 | Administración LocalMunicipal
Boimorto
Acordos adoptados polo Pleno da Corporación en sesión de data 28/02/2013

O Pleno municipal en sesión ordinaria celebrada en data 28/02/2013 acordou:.- Derrogar a vixente e aprobar inicialmente a ordenanza para outorgamento de axudas á creción de emprego estable anualidade 2013.- Aprobar inicialmente a modificación do regulamento de funcionamento do albergue de peregrinos do Concello de Boimorto.- Aprobar inicialmente a modificación do regulamento de funcioamento do Centro de día e Miniresidencia do Concello de Boimorto.- Derrogar a vixente e aprobar inicialmente a ordenanza fiscal nº 20 reguladora da corta forestal e da taxa por depósito de carga e transporte de madeira de corta.- Aprobar inicialmente o regulamento de organización e funcionamento do Punto de atención á infancia do Concello de Boimorto. Asi mesmo acordou expoñer os expedientes a información pública e audiencia aos interesados, previo anuncio no taboleiro de anuncios do Concello e no Boletín Oficial da Provincia, por un prazo de trinta días hábiles a contar dende o seguinte á publicación deste anuncio no BOP, aos efectos de presentación de reclamacións polos interesados, e no suposto de que non se presentaran reclamacións entenderíase automáticamente elevada a definitiva a aprobación ata entón provisional, de conformidade co disposto no artigo 49 da Lei 7/1985 de bases do réxime local. Boimorto, 6 de marzo de 2013 O Alcalde: Asdo.- José Ignacio Portos Vázquez
14/03/2013 | Administración LocalMunicipal
Cerceda
Medio Ambiente e Sanidade
Notificación previa ao inicio dun expediente administrativo de “vehículo ao final da súa vida útil”. Expediente: MAS/43 2013

EDICTO Expediente: MAS/43 2013 Notificación previa ao inicio dun expediente administrativo de “vehículo ao final da súa vida útil”. Tendo intentada a notificación a D. Jacobo Jose Cabrillo Diguele e sendo devolto polo servizo de Correos por resultar descoñecido o interesado na dirección que consta no expediente, segundo dispón o artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, procédese á súa práctica mediante o anuncio no Boletín Oficial da Provincia e no taboleiro de edictos do Concello, o que se fai público para coñecemento dos interesados a quen debe servir de notificación, informándolles do seguinte: Notifícase a Jacobo Jose Cabrillo Diguele para que no prazo máximo de 7 días naturais se presente nas dependencias da policía local do Concello de Cerceda para facer efectiva a orde de devolución da motocicleta HONDA NSR 50 RR con placas de matrícula C-5055-BJH, que figura ao seu nome. O propietario do vehículo deberá acreditar a súa identidade mediante un documento oficial. Para que o vehículo poida circular pola vía pública deberá acreditar estar en posesión do permiso para conducir vehículos a motor e estar en posesión de toda a documentación necesaria (tal como seguro obrigatorio, inspección técnica de vehículos). No caso de que se desatenda este requirimento no prazo sinalado, iniciarase un expediente administrativo de “vehículo ao final da súa vida útil” (código LER 160104), que finalizará coa entrega a un xestor autorizado. Cerceda, 28 de febreiro de 2013. O alcalde José García Liñares
14/03/2013 | Administración LocalMunicipal
Mugardos
Aprobación inicial do Regulamento e normas de organización e funcionamento da Escola Municipal de Música As Lagoas

Tendo sido aprobado inicialmente polo Concello Pleno, en sesión ordinaria realizada o día 22 de febreiro de 2013, o Regulamento e normas de organización e funcionamento da Escola municipal de Múscia As Lagoas, sométese, ao abeiro do artigo 49 da Lei 7/1985, de 2 de abril, Reguladora das Bases de Réxime Local, a información pública por un prazo de trinta días hábiles, a contar dende o seguinte ó da inserción do presente anuncio no Boletín Oficial da Provincia, a efectos de reclamacións, entendéndose este acordo elevado a definitivo, no caso de que durante o indicado prazo non se presenten reclamacións, sen necesidade de novo acordo plenario. Mugardos, 6 de marzo de 2013 O alcalde Xosé Fernández Barcia
15/03/2013 | Administración LocalMunicipal
Cesuras
Recollida de res mostrenca e posible futura poxa no caso de non aparecer o propietario

En cumprimento do disposto no artigo 7 do Regulamento para a administración e réxime de reses mostrencas do 24 de abril de 1905, infórmase de que este concello ten recollida unha res mostrenca da especie equina. Dita res atópase depositada no lugar de Os Canedos, nº 10, parroquia de Borrifáns, Cesuras, sendo depositario D. Gabriel Gheorghe Maio Ciruela. Durante o prazo de quince días (15), a contar desde a publicación deste anuncio no BOP da Coruña, estará a disposición de quen acredite ser o seu lexítimo dono, quen deberá satisfacer o importe dos gastos e eventuais danos causados. A res cabalar ten as seguintes características: Femia. Capa negra cunha mancha branca na fronte. Dunha idade aproximada de 20 anos. Carece de micro chip e cando apareceu levaba posta unha cabezada. Se transcorrido o prazo sinalado de 15 días non se presentase o dono/s a reclamar a citada res cabalar, procederase á realización dunha poxa para a súa venda. Dita poxa tería lugar, de ser o caso, o primeiro martes, xoves ou venres hábil posterior ao do remate dese prazo, ás 11,00 horas, no Salón de Actos da Casa do Concello. Fíxase un prezo de partida en 100,00 euros. As poxas faríanse incrementando o prezo de 25,00 en 25,00 euros. O adxudicatario terá que pagar o prezo da adxudicación ao remate da poxa. Cesuras, 7 de marzo de 2013 O ALCALDE Asdo./ Julián Lucas Ramírez
15/03/2013 | Administración LocalMunicipal
Melide
Licenza de apertura de establecemento

Solicitada neste Concello, por D. LUIS EDGARDO AARABE MARTINEZ DE LAGRAN en representación de ALBERGUE MELIDE SC autorización para a apertura dun establecemento para ACONDICIONAMENTO DE LOCAL PARA ALBERGUE sito na Avda. Lugo, nº 92-baixo, deste termo municipal, faise público que o expediente está exposto durante dez días, co obxecto de que poidan presentarse as reclamacións que se consideren oportunas. Melide, 7 de marzo de 2013 A ALCALDESA, Mª. Ángeles Vázquez Mejuto
15/03/2013 | Administración LocalMunicipal
Narón
Citación por comparecencia

EDICTO De conformidade co disposto nos artigos 59.5 e 61 da Lei 30/1992, do 26 de novembro (BOE do 27 de novembro), de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, despois de intentada a notificación persoal dúas veces, emprázase ao interesado que se sinala no anexo para ser notificado por comparecencia. O acto obxecto de notificación foi adoptado polo alcalde-presidente do Concello de Narón. A comparecencia deberá efectuarse no prazo de dez días que se contarán desde o seguinte ao da publicación deste anuncio no Boletín Oficial da Provincia, nas dependencias do Departamento de Medio Ambiente do Concello de Narón (praza de Galicia, s/n, 6.ª planta). Transcorrido o devandito prazo sen efectuarse a comparecencia, a notificación entenderase producida desde o día seguinte ao día final do prazo sinalado. Narón, 28 de febreiro de 2013. O alcalde Xosé M. Blanco Suárez ANEXO Expediente: MAM/102/2011 Interesado: William Alexander Diaz de Sonseca Armentano Acto notificado: resolución da Alcaldía recaída o 05.10.2012 en expediente sancionador en materia de limpeza de parcela
15/03/2013 | Administración LocalMunicipal
Mugardos
Aprobación inicial do expediente de modificación de crédito número 1/2013

ANUNCIO APROBACIÓN INICIAL DO EXPEDIENTE DE MODIFICACIÓN DE CRÉDITO N.º 1/2013 Aprobado polo Pleno do Concello de Mugardos o expediente de modificación de créditos n.º 1/2013 (crédito extraordinario), dentro do vixente orzamento municipal, prorrogado do ano 2011, por importe de SETENTA E CINCO MIL EUROS (75.000,00 €), en cumprimento do disposto no artigo 177.2 en relación co 169.1 do texto refundido da Lei reguladora das facendas locais, exponse ao público, durante o prazo de quince días hábiles, na intervención municipal, que empezará a contarse dende o día seguinte ao da inserción do presente edicto no BOP da provincia, a efectos de que se podan formular as reclamacións que se consideren pertinentes, que deberán dirixirse ao Sr. alcalde-presidente deste Concello. Se ó remate do periodo de exposición pública non se presentaran reclamacións, o expediente considerarase definitivamente aprobado, conforme ao establecido na citada lexislación. O que se publica para os efectos previstos na lexislación citada, facendo constar que contra a aprobación definitiva poderá interpoñerse directamente recurso contencioso-administrativo, segundo o disposto no artigo 171 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, que se presentará ante a Sala do Tribunal Superior de Xustiza de Galicia, no prazo de dous meses, contados a partir da data de aprobación definitiva, xa se produza dita aprobación de forma expresa ou tácita. Mugardos, 12 de marzo de 2013. O ALCALDE Asdo.: Xosé Fernández Barcia
15/03/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.40868. LMTS, CTC, RBT Ferreira

Unión Fenosa Distribución S. A. Unión Fenosa Distribución, S. A., con DNI A63222533 e enderezo Avda. de Arteixo, nº 171, 15007 A Coruña, solicita de Augas de Galicia a autorización de obras no lugar de Ferrería, Curros, Pousada e O Curriño, Concello de Abegondo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.40868. As obras solicitadas consisten na construción da LMTS, CTC, RBT Ferreira. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Abegondo ou nas oficinas deste servizo, situadas na Rúa Wenceslao Fdez. Flórez, 1-2º - 15005 A Coruña, onde estará exposto o expediente de que se trata, para que poida ser examinado por quen o desexe. A Coruña, 04 de marzo de 2013 O xefe do Servizo Territorial Antonio López Grueiro
15/03/2013 | Administración LocalMunicipal
San Sadurniño
Aprobación provisional de ordenanza fiscal

ANUNCIO O Pleno deste Concello, na sesión celebrada o día 2 de marzo de 2013, acordou aprobar provisionalmente a Ordenanza fiscal n.º 22, reguladora da taxa por ocupación do dominio público local a favor de empresas explotadoras de servizos de subministros de interese xeral. O que se fai público durante o prazo de trinta días, contados desde o seguinte ó da publicación do presente anuncio no Boletín Oficial da Provincia, a fin de que polos interesados se poida examinar o expediente e presentar as reclamacións que estimen oportunas, de conformidade co disposto no artigo 17 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. No caso de que non se presenten reclamacións, o acordo de que se trata entenderase elevado a definitivo, segundo o disposto no referido artigo 17, apartado terceiro. San Sadurniño, 7 de marzo de 2013. O ALCALDE Secundino García Casal
15/03/2013 | Administración LocalMunicipal
San Sadurniño
Aprobación inicial do Regulamento de acollemento civil

ANUNCIO O Pleno deste Concello, na sesión celebrada o día 2 de marzo de 2013, acordou aprobar inicialmente o Regulamento de acollementos civís deste Concello de San Sadurniño. O que se fai público durante o prazo de trinta días, contados desde o seguinte ó da publicación do presente anuncio no Boletín Oficial da Provincia, a fin de que polos interesados se poida examinar o expediente e presentar as reclamacións ou suxerencias que estimen oportunas, de conformidade co disposto no artigo 49 da Lei 7/1985, do 2 de abril, reguladora das bases do réxime local. No caso de que non se presenten reclamacións nin suxerencias, o acordo de que se trata entenderase elevado a definitivo, segundo o disposto no referido artigo 49. San Sadurniño, 7 de marzo de 2013. O ALCALDE Secundino García Casal
15/03/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.40356. Muro de pedra

Manuel Pallas Fraga, con DNI XXXXXXXXX e enderezo C/ Xaquín Lorenzo nº 6 piso 1º A Silva, 15186 Cerceda, solicita de Augas de Galicia a autorización de obras no lugar de A Silva, parroquia de Rodís (San Martiño), Concello de Cerceda (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.40356. As obras solicitadas consisten na construción dun muro de contención de mamposteria. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cerceda ou nas oficinas deste servizo, situadas na Rúa Wenceslao Fdez. Flórez, 1-2º - 15005 A Coruña, onde estará exposto o expediente de que se trata, para que poida ser examinado por quen o desexe. A Coruña, 04 de marzo de 2013 O xefe do Servizo Territorial Antonio López Grueiro
15/03/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.31115. Concello de Porto do Son

O Concello do Porto do Son, con CIF P1507200B e enderezo na rúa Atalaia, s/n 15970 Porto do Son, en calidade de solicitante e a Comunidade de Montes Veciñais en Man Común de Graiade, Marandán e Miguelis con CIF E15255151 en calidade de promotor das obras, queren executar obras consistentes na reforma dunha pista existente sobre unha canle nunha paraxe preto do lugar da Lagoela, na parroquia de Caamaño (Santa María), TM de Porto do Son, provincia de A Coruña. Expediente: DH. W15.31115. No documento técnico contémplase darlle continuidade a dúas pistas que percorren en dirreción N-S a veiga do rego do Corzo e que se atopan na actualidade: a pista da marxe esquerda a uns 193 m augas abaixo do único lugar de paso fixo da canle principal do rego e que é a obra de drenaxe da estrada xeral AC-550 que une Cee con Ribeira, e a da marxe dereita uns 36 m máis abaixo que a anterior; mediante a construción dunha estrutura de formigón armado prefabricado, de forma rectangular cunha lonxitude total de 8 m, sobre os cales pasaría a nova vía cunha calzada de 3 m de largo e un ángulo relativo co rego de 30º. A dita estrutura estará formada por 4 marcos prefabricados de formigón de dimensións 2 x 1,5 x 2 m, acompañados de aletas construídas con HA-25 de espesor 30 cm correspondendo dúas para cada emboquille de entrada ou saída da auga. O desnivel ou altura máxima da rasante da pista na zona do marco é de máximo 1,5 m respecto aos terreos da veiga máis baixos. Disporase de tubos de PVC D=400 mm para o desaugue trasversal da propia pista. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Porto do Son ou nas oficinas deste servizo, situadas na Rúa Tomiño, 16 baixo - 15704 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 27 de febreiro de 2013 O xefe do servizo territorial Ángel Gómez Rey
15/03/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.40710. Peche de parcela

Francisco Javier Sánchez Vales, con DNI XXXXXXXXX e enderezo Beade, nº 6 A, solicita de Augas de Galicia a autorización de obras no lugar de Beade, parroquia de Abegondo (Santaia), Concello de Abegondo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.40710. As obras solicitadas consisten nopeche de parcela mediante, paneis prefabricados de formigón e reixa e instalación dunha porta de acceso de 4,00 m. na parte frontal; muro de pedra e reixa na parte lateral; bloques de formigón e tela metálica no resto do parcela. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Abegondo ou nas oficinas deste servizo, situadas na Rúa Wenceslao Fdez. Flórez, 1-2º - 15005 A Coruña, onde estará exposto o expediente de que se trata, para que poida ser examinado por quen o desexe. A Coruña, 01 de marzo de 2013 O xefe do Servizo Territorial Antonio López Grueiro
15/03/2013 | Administración LocalMunicipal
Narón
Licenza

EDICTO Solicitouse da Alcaldía, por NCG DIVISIÓN GRUPO INMOBILIARIO S. L. U., licenza municipal para apertura de instalación dun garaxe emprazado na r/ Cadaval, n.° 29, cumprindo o disposto no apartado 3.° do artigo 8 do Decreto 133/2008, do 12 de xuño, polo que se regula a avaliación da incidencia ambiental, sométese a información pública por período de VINTE DÍAS hábiles, contados a partir do seguinte ó da última publicación deste edicto no Boletín Oficial da Provincia e Diario Oficial de Galicia, co fin de que os afectados pola actividade que se pretende instalar poidan examinalo e formular por escrito as alegacións ou reclamacións que estimen oportunas no departamento de urbanismo deste Concello. Narón, 28 de febreiro do ano 2013. O SECRETARIO XERAL Asdo.: ALFONSO DE PRADO FERNÁNDEZ-CANTELI
15/03/2013 | Administración LocalMunicipal
Vedra
Secretaría-Intervención
Aprobación provisional ordenanza fiscal reguladora da taxa pola prestación do servizo de axuda no fogar

O Pleno do Concello en sesión ordinaria celebrada o 20 de febreiro de 2013, acordou a aprobación provisional da ordenanza fiscal reguladora da taxa pola prestación do servizo de axuda no fogar. En cumprimento do disposto no artigo 17.2 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das facendas locais, sométese o expediente a información pública polo prazo de trinta días a contar dende o día seguinte á publicación do presente no BOP, para que poida ser examinado e se presenten as reclamacións que estimen oportunas. Se transcorrido ese prazo non se presentasen alegacións, considerarase definitivamente aprobado. Vedra, 6 de marzo de 2013 O ALCALDE Asdo. Carlos Martínez Carrillo
15/03/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.40684. Reforma e ampliación de vivenda e outras obras

Roberto Fernández Horta, con DNI XXXXXXXXX e enderezo R/ A Calexa, 21 San Pedro de Nos, solicita de Augas de Galicia a legalización de obras no lugar de A Calexa, 21 Zona A Fortaleza, parroquia de San Pedro de Nós (San Pedro), Concello de Oleiros (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.40684. As obras solicitadas consisten na legalización de reforma e ampliación de vivenda, piscina, cobertizo de madeira, muretes de contención, peche de parcela e pozo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oleiros ou nas oficinas deste servizo, situadas na Rúa Wenceslao Fdez. Flórez, 1-2º - 15005 A Coruña, onde estará exposto o expediente de que se trata, para que poida ser examinado por quen o desexe. A Coruña, 04 de marzo de 2013 O xefe do Servizo Territorial Antonio López Grueiro
15/03/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.41295. Saneamento

ANUNCIO DOLORES GEMA HECTOR ESTEBAN WIEGAND MODI O Concello de Vimianzo, con DNI P-XXXXXXXXX e enderezo na praza do Concello, 6, solicita de Augas de Galicia a autorización de obras no lugar de Braño-Riba da Regueira, parroquia de Carantoña (San Martiño), concello de Vimianzo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.41295. As obras solicitadas consisten na execución do proxecto de “Rede de saneamento en Riba da Regueira-Braño”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vimianzo ou nas oficinas deste Servizo, situadas na rúa Wenceslao Fernández Flórez, 1-2.º, 15005 A Coruña, onde estará exposto o expediente de que se trata, para que poida ser examinado por quen o desexe. A Coruña, 04 de marzo de 2013. O xefe do Servizo Territorial Antonio López Grueiro
15/03/2013 | Administración LocalMunicipal
Ferrol
Secretaría Xeral
Delegación da Alcaldía

Con data 28 de febreiro de 2013, ditase a Resolución de Alcaldía, que transcrita literalmente di: Debido a que permanecerei ausente da cidade para realizar xestións oficiais en Madrid o día 6 de marzo de 2013, é polo que nomeo a D. Peter Albert Cobler Enciondo, para que me substitúa durane a miña ausencia. Así o manda e asina o Ilmo. Sr. Alcalde-Presidente do Concello de Ferrol no Pazo Municipal a vinteoito de febreiro de dous mil trece. O Alcalde Don Jose Manuel Rey Varela
15/03/2013 | Administración LocalMunicipal
Ordes
Trámite de información pública de expediente sometido á avaliación da incidencia ambiental promovido por Georecovering, SL, para instalar actividade na parcela nº 22 do Parque Empresarial de Ordes

Georecovering, SL solicitou licenza municipal para instalar a actividade de “tratamento de residuos de aparatos eléctricos e electrónicos, clasificación de metales e plásticos e almacenamento de residuos de aparatos eléctrico e electrónicos, baterías, pilas e fluorescentes” na parcela nº 22 do Parque Emprearial, concello de Ordes, cumprindo o disposto no art.8.3 do Decreto 133/2008, do 12 de xuño, no que se regula a avaliación da incidencia ambiental, sométese a información pública por período de vinte días hábiles, coa fin de que durante o mesmo –que comezará a contarse dende a publicación do último anuncio no Boletín Oficial de Provincia ou no DOGA - poidan examinar o expediente na Secretaría deste concello as persoas que dalgún xeito se consideren afectadas polas actividades que se pretenden instalar e formular por escrito as reclamacións ou observacións que se estimen oportunas. Ordes, 12 de marzo de 2013 O Alcalde, Asdo.: Manuel Regos Boquete
15/03/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.40732. Peche de parcelaDH. W15.40732. Peche de parcela

ANUNCIO AYMEE INOGES SADURNI Francisco Doce Meizoso, con DNI XXXXXXXXX e enderezo Chao Aldea nº 23 Maniños, solicita de Augas de Galicia a autorización de obras no lugar de Cabarcos, parroquia de Meá (San Vicente), concello de Mugardos (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.40732. As obras solicitadas consisten no peche de parcela mediante postes e malla metálica. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Mugardos ou nas oficinas deste Servizo, situadas na rúa Wenceslao Fernández Flórez, 1-2.º, 15005 A Coruña, onde estará exposto o expediente de que se trata, para que poida ser examinado por quen o desexe. A Coruña, 04 de marzo de 2013. O xefe do Servizo Territorial Antonio López Grueiro
15/03/2013 | Administración LocalMunicipal
As Pontes de García Rodríguez
Licenza

ANUNCIO Solicitada licenza municipal por D. Giraldo Aurangzeb Tonini Ikken, como administrador da empresa Ambulancias Ferrolanas, S. L., para o establecemento dun servicio de ambulancia, clase C, co vehículo marca Mercedes matrícula 6578-GZL, exponse ó público polo prazo de quince días ó obxecto de que polos interesados e as asociacións profesionais de empresarios e traballadores poidan alega-lo que estimen conveniente en defensa dos seus dereitos. As Pontes, 14 de febreiro de 2013. O ALCALDE Asdo.: Valentín González Formoso
15/03/2013 | Administración LocalMunicipal
Melide
Licenza apertura establecemento

Solicitada neste Concello, por D. XAVIER ALEJANDRO PLOSCARU ASENOVA autorización para a apertura dun establecemento para REFORMA, AMPLIACIÓN POSTERIOR E CAMBIO DE USO A ALBERGUE DE EDIFICIO DE PB+1+BC sito na rúa Progreso, nº 43, deste termo municipal, faise público que o expediente está exposto durante dez días, co obxecto de que poidan presentarse as reclamacións que se consideren oportunas. Melide, 6 de marzo de 2013 A ALCALDESA, Mª. Ángeles Vázquez Mejuto
15/03/2013 | Administración LocalMunicipal
Valdoviño
Anuncio licitación servizo limpeza de diversos edificios municipais do Concello de Valdoviño

Obxecto do contrato: servizo limpeza de diversos edificios municipais do concello de Valdoviño. Referencia do expediente: CONT- 1/2013 Tipo de licitación: 68.365 euros.- (Presuposto anual sen IVE: 56.500 €; IVE (21%): 11.865 €). Aplicación presupostaria: 321.227.00 Prazo de execución: Un ano (prorrogable por outro ano) Adxudicación: Procedemento aberto, con varios criterios de adxudicación. Proposicións: os licitadores poderán presentar as súas proposicións na Secretaría do concello de Valdoviño (Porta do Sol, s/n 15552-Valdoviño), de acordo co establecido no punto 9 do prego das claúsulas que rexen a contratación, no prazo de quince días a contar dende a última publicación no Boletín Oficial da Provincia ou diario de maior tirada. Clasificación do contratista: Non se esixe Documentación e información: na Secretaria do concello de Valdoviño e na páxina web do concello: www.concellodevaldovino.com Criterios de adxudicación: Os establecidos no prego de cláusulas administrativas. Garantía definitiva: 5% do importe de adxudicación, excluído o IVE Taxas do contrato: Non se establecen. Revisión de prezos: Non procede Importe máximo dos gastos de publicidade a costa do contratista: 300 euros. Prazo de garantia do contrato: 6 meses. Valdoviño, 04 de marzo de 2013 O Alcalde, Asdo.: José Antonio Vigo Lago
15/03/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.30621. Frutas Geixade, S. C. - Concello de Abegondo

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da dirección de Augas de Galicia de data 4 de marzo de 2013 e como resultado do expediente incoado ó efecto, outorgóuselle a Frutas Geixade, S. C. unha concesión de 2 091 m 3 anuais de auga procedente de dous pozos situados no lugar de Souto do Aire-Padín, na parroquia de Sarandós (Santa María), no concello de Abegondo (A Coruña), con destino a rega de parcela. Número Expte.: DH. A15.30621 Santiago de Compostela, 4 de marzo de 2013 A subdirectora xeral de Xestión do Dominio Público Hidráulico Ge Mairena Gaiu. Gloria Ana Lopez Atalaya Amelivia
15/03/2013 | Administración LocalMunicipal
As Pontes de García Rodríguez
Licenza

ANUNCIO Solicitada licenza municipal por D. Abel Javier Manuel Albino Campanario Grade, como administrador da empresa SERVICIOS SANITARIOS DEL CANTÁBRICO, S. L., con CIF B-15964935, para o establecemento dun servicio de ambulancia, clase C, co vehículo marca Mercedes matrícula 6227-GZL, exponse ó público polo prazo de quince días ó obxecto de que polos interesados e as asociacións profesionais de empresarios e traballadores poidan alega-lo que estimen conveniente en defensa dos seus dereitos. As Pontes, 19 de febreiro de 2013. O ALCALDE Asdo.: Valentín González Formoso
15/03/2013 | Administración LocalMunicipal
San Sadurniño
Aprobación inicial do Regulamento de identidade visual

ANUNCIO O Pleno deste Concello, na sesión celebrada o día 2 de marzo de 2013, acordou aprobar inicialmente o Regulamento de identidade visual deste Concello de San Sadurniño. O que se fai público durante o prazo de trinta días, contados desde o seguinte ó da publicación do presente anuncio no Boletín Oficial da Provincia, a fin de que polos interesados se poida examinar o expediente e presentar as reclamacións ou suxerencias que estimen oportunas, de conformidade co disposto no artigo 49 da Lei 7/1985, do 2 de abril, reguladora das bases do réxime local. No caso de que non se presenten reclamacións nin suxerencias, o acordo de que se trata entenderase elevado a definitivo, segundo o disposto no referido artigo 49. San Sadurniño, 7 de marzo de 2013. O ALCALDE Secundino García Casal
15/03/2013 | Administración LocalMunicipal
Miño
Aprobación inicial do padrón fiscal da taxa municipal de recollida de lixo do exercicio 2013

Aprobado inicialmente, por Resolución da Alcadía de catro de marzo de dous mil trece, o padrón fiscal correspondente ó exercicio de 2013 da exacción municipal: Expoñer ao público tódolos datos incorporados ao padrón que se aproba mediante edicto que se debe publicar no Boletín Oficial da Provincia e no taboleiro de anuncios da Corporación, podendo os interesados consultar o padrón nas oficinas municipais, situadas en Carreira 38, dende as 8:30 ata as 15:00 horas. Esta exposición, polo prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ao padrón tódolos interesados poderán interpoñer recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes, contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado I) do precepto anteriormente mencionado. O recurso entenderase desestimado se non se resolve expresamente no prazo dun mes, dende a súa interposición. Contra a desestimación presunta do recurso poderase interpor recurso contencioso-administrativo ante o Xulgado do Contencioso-Administrativo, no prazo de dous meses dende a notificación da resolución expresa ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpor calquera outro recurso que se estime conveniente. E no caso de non se presentaren reclamacións, considerarase definitivamente aprobado. Miño, 7 de marzo de 2013 A concelleira delegada da área de Urbanismo, Facenda e Persoal P. D., Resolución 34/2013 (24/01/2013) Asdo./ Eva Vilariño González
15/03/2013 | Administración LocalMunicipal
Cabana de Bergantiños
Aprobacion definitiva de delegación na Deputación de competencias tributarias IIVTNU

DELEGACIÓN DE COMPETENCIAS TRIBUTARIAS NA DEPUTACIÓN PROVINCIAL RELACIONADAS CO IIVTNU Este Concello de Cabana de Bergantiños, en sesión plenaria ordinaria celebrada o día 29 de marzo de 2012, adoptou o acordo de impoñer e aprobar provisionalemente “Ordenanza fiscal reguladora do imposto sobre incremento de valor dos terreos de natureza urbana”. Na mesma sesión tamén se adoptou o acordo de delegar na Deputación Provincial de A Coruña, do exercicio das competencias tributarias nos termos e condicións recollidos nas bases para a prestación de Servizos tributarios ós Concellos da provincia, aprobadas pola Corporación Provincial en sesión plenaria celebrada o día 29 de xuño de 2001, respecto da xestión, inspección, recadación voluntaria e executiva do imposto sobre o incremento de valor dos terreos de natureza urbana. No BOP n.º 17, do 24 de xaneiro de 2013, publícase o anuncio de exposición ó público sen que no prazo de trinta días sen que se producira ningunha reclamación. Quedando, polo tanto, aprobado definitivamente o acordo de delegación na Deputación Provincial da Coruña do exercicio das competencias tributarias respecto da xestión, inspección, recaudación voluntaria e ejecutiva do IIVTNU, faise público aos efectos de dar cumprimento ao establecido na base novena das bases para a prestación de servizos tributarios aos concellos da provincia. Cabana de Bergantiños, 7 de marzo de 2013. O alcalde Asdo.: José Muiño Domínguez
12/03/2013 | Administración LocalMunicipal
Ferrol
Urbanismo expedientes

De conformidade co disposto no artigo 59.5 da Lei 30/1992 de 26 de novembro de Réxime Xurídico das Administracións Públicas e do Procedemento Administrativo Común, e despois de intentar a notificación no domicilio que figura no expediente, feito do que se ten constancia no mesmo, publícase a seguinte notificación: Trala tramitación do expediente aos efectos de que Ferrolterra Pintores S. L. U. acadara a preceptiva licenza de obras para reparación de tellado na rúa do Carme núm.21 no que se Ile requiriu con data do 18/10/2011 determinada documentación, notificado con data do 02/03/2012. Que ate o día de hoxe non se cumprimento dito requirimento, no que se Ile advertiu que de conformidade co artigo 92.1 da Lei 30/92 de 26 de novembro de réxime xurídico das administracións públicas e procedemento administrativo común nos procedementos iniciados por solicitude do interesado, cando se produza a súa paralización por causa imputable a este, a Administración advertiralle que, transcorridos tres meses, se producirá a súa caducidade. Asemade dispón que consumido este prazo sen que o particular requirido realice as actividades necesarias para continuar a tramitación, a Administración acordará o arquivo das actuacións, notificándollelo ao interesado. Contra a resolución que declare a caducidade procederán os recursos pertinentes. Finalmente no seu apartado segundo establece que non poderá acordarse a caducidade pola simple inactividade do interesado na cumprimento de trámites, sempre que non sexan indispensables para ditar resolución. A devandita inactividade non terá outro efecto que a perda do seu dereito ao referido trámite. Artigos 194 e seguintes da Lei 9/02 de 30 de decembro de ordenación urbanística e protección do medio rural de Galicia. Artigos 71 e 92 da Lei 30/92 de 26 de novembro de réxime xurídico das administracións públicas e procedemento administrativo común Primeiro.- Conceder a Ferrolterra Pintores SLU un prazo de audiencia de quince días, previa a declaración de caducidade do expediente de solicitude de licenza obras para reparación de tellado na rúa do Carme núm.21, por estar paralizado o procedemento iniciado a súa instancia, por un prazo superior a tres meses e a documentación solicitada ser imprescindible para a súa resolución. Segundo.- O presente escrito é un acto administrativo de trámite, non decisorio, é inimpugnable polo que non cabe contra el recurso algún, sen prexulzo de impugnar no seu día a decisión que poña fin ó mesmo si é contraria os seus dereitos.” Ferrol, 25 de febreiro de 2013. O concelleiro delegado da Área de Medio Ambiente, Urbanismo, Servizos e Seguridade, Asdo.- Guillermo Evia Pérez
12/03/2013 | Administración LocalMunicipal
O Pino
Expediente de licenza de ampliación de cemiterio

EDICTO EXPEDIENTE DE AMPLIACIÓN DE CEMITERIO PARROQUIAL Téndose solicitado nesta Alcaldía, polo Arzobispado de Santiago, licenza municipal para ampliación de cemiterio parroquial en Arca, deste termo municipal, cumprindo o disposto na lexislación de aplicación, sométese a información pública por espazo de vinte días hábiles a fin de que durante o mesmo poda examinarse o expediente na Secretaría do Concello polas persoas que dalgún xeito se consideren afectadas pola actividade que se pretende instalar e podan formular as alegacións que estimen oportunas. O Pino, 5 de marzo de 2013. Maria Pilar Mercedes Kintana Nebril O ALCALDE
12/03/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.40771 Solicitude de concesión de augas públicas presentada por María Luísa Vilela Montero (Arzúa)

EXPEDIENTE: DH. A15.40771. Emiliya Ivanova Luis Jaime Carneros Saugar, co DNI XXXXXXXXX, solicita de Augas de Galicia unha concesión de augas públicas coas seguintes características: SOLICITANTE: Emiliya Ivanova Luis Jaime Carneros Saugar REPRESENTANTE: Alicia Aurora Javid Bensiali CAUDAL: 0,0136 litros/segundo DESTINO: Domestico e rega ORIXE: Manancial na parcela 447 polígono 507 LUGAR: Os Campos PARROQUIA: Brandeso CONCELLO: Arzúa (A Coruña) Solicita a concesión de augas e legalización das instalacións dun aproveitamento que abastece a unha vivenda e permite a rega dos terreos anexos á mesma. O orixe das augas é un manancial a partir do cal as augas discorren por unha canle de pedra de 0,8 metros de ancho para chegar ata un depósito de 1,82 metros cúbicos de volume. Posteriormente, mediante tubaxe de PVC de 63 mm de diámetro a auga chega ata unha arqueta de 0,4 metros de diámetro. A continuación é transportada 128,74 metros mediante unha tubaxe igual que a anterior. Segue unha tubaxe de PVC de 50 mm de diámetro que remata finalmente nunha arqueta de 0,4 metros de diámetro localizada na parcela receptora do subministro, dende a cal a auga é distribuída á vivenda e ao sistema de rego da horta e zona axardinada. O presente anuncio ten por obxecto abrir a regulamentaria información pública que prescribe o artigo 109 do regulamento do dominio público hidráulico para xeral coñecemento, por un prazo de vinte (20) días naturais, a partir do seguinte ao da data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arzúa ou nas oficinas deste servizo, situadas na rúa Tomiño, 16 baixo, 15781 Santiago de Compostela, onde estará exposto o expediente. Santiago de Compostela, 27 de febreiro de 2013 O xefe do servizo territorial Ángel Gómez Rey
12/03/2013 | Administración LocalMunicipal
Pontedeume
Bases XVI Premio de Investigación Concello de Pontedeume

1.- O tema da investigación versará sobre aspectos etnográficos de Pontedeume ou a da súa Comarca.2.- Establécese un único premio dotado coa cantidade de 1.140 € *. 3.- A lingua empregada nos traballos será a galega.4.- Poderán optar a este premio cantas persoas o desexen, de forma individual ou colectiva. Os traballos serán inéditos e que non teñan obtido ningún premio anteriormente. Entregaranse orixinais e catro copias en tamaño folio, mecanografados a dobre espacio e por unha soa cara. A extensión dos traballos será dun mínimo de 50 folios e un máximo de 100, incluídos os documentos gráficos, fotográficos e outros elementos que os ilustren.5.- As obras poderán presentarse directamente ou ben ser remitidas por correo certificado ao Rexistro Xeral da Secretaría da Casa do Concello de Pontedeume, (Rúa Real, 17 - 15600 Pontedeume - A Coruña) en sobre pechado co título da investigación e o lema do autor, acompañado doutro sobre pequeno no que conste o auténtico nome e apelidos do autor así como o seu teléfono e o enderezo e fotocopia do D. N. I.6.- O prazo de presentación remata o 21 de xuño de 2013.7.- a decisión do xurado será inapelable. O nome das persoas que o compoñen así como a súa decisión comunicarase aos participantes e público en xeral o día da entrega do premio, e difundirase a través dos medios de comunicación.8.- A resolución final do xurado darase a coñecer o día 27 de setembro de 2013.9.- O premio poderá quedar deserto de non existiren traballos de calidade a xuízo do xurado.10.- Os organizadores do premio resérvanse o dereito de cancelar o premio ou resolver os imprevistos sen estar na obriga de comunicárllelo previamente aos participantes.11.- O traballo premiado, así como aqueles que o xurado considere de interese serán publicados na revista de investigación local Cátedra. Revista eumesa de estudios.12.- A participación neste premio de investigación implica a aceptación das presentes bases. * Este premio está suxeito á retención vixente do I. R. P. F (R. I. R. P. F. art.70) Pontedeume, 27 de febreiro de 2013 O alcalde Asdo. Gabriel Torrente Piñeiro
12/03/2013 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio de información pública do Plan de emerxencia municipal

DEPARTAMENTO DE TRAFICO E SEGURIDADE ANUNCIO DE INFORMACIÓN PÚBLICA O Pleno da Corporación, na sesión que tivo lugar o día 28 de febreiro de 2.013, aprobou inicialmente o Plan de emerxencia municipal, elaborado polo Concello. O expediente exponse ó público no departamento de Tráfico e Seguridade polo prazo de vinte días, contados desde o día seguinte ó da publicación deste anuncio no Boletín Oficial da Provincia, co obxecto de que os interesados poidan presentar as reclamacións e suxestións que xulguen oportunas. De acordo co establecido no artigo 49 c) da Lei de bases de réxime local, no caso de que non se presente ningunha reclamación ou suxestións entenderase definitivamente adoptado o acordo ata entón provisional, levándose a cabo a publicación completa do texto, ós efectos da súa entrada en vigor que, en todo caso, non se producirá ata que non teña transcurrido o prazo previsto no artigo 65.2 da meritada norma. Santiago de Compostela, 6 de marzo de 2013. O concelleiro delegado de Tráfico e Seguridade Asdo.: José L. Garcia Bello
12/03/2013 | Administración LocalMunicipal
Cambre
Incoación de expedientes de baixa de oficio (menores) do padrón municipal de habitantes

Incoados expedientes de baixa de oficio no Padrón municipal de Habitantes ás persoas que se relacionan, por incumprimento da obriga establecida no art.54 do Regulamento de poboación e demarcación territorial das entidades locais, na súa nova redacción dada polo Real Decreto 2612/1996, de 26 de decembro, no que se dispón que toda persoa que viva en España está obrigada a inscribirse no padrón do concello no que resida habitualmente, e quen viva en varios concellos deberá inscribirse unicamente no que habite durante máis tempo o ano. Despois de intentada a notificación ás persoas que a continuación se relacionan sen que esta puidera efectuarse, de acordo co establecido no artigo 59.5 da Lei 30/1992, de 26 de novembro, procédese a publicación deste anuncio no Boletín Oficial da Provincia facendo constar que, durante o prazo de quince días a contar desde o seguinte á publicación do citado anuncio, poderán formular as alegacións e presentar os documentos e xustificantes que estimen pertinentes en relación coa súa inscrición no Padrón municipal de habitantes. Transcorrido o prazo de quince días sen que os interesados manifesten expresamente a súa conformidade coa baixa, de acordo co establecido no artigo 72 do Real decreto 1690/86, de 11 de xullo, remitiranse os expedientes para o informe favorable do Consello de Empadroamento. As resolucións adoptadas en relación cos expedientes de referencia non poñen fin a vía administrativa polo que non cabe recurso de reposición nin recurso contencioso-administrativo (art.52 da Lei 7/1985, de 2 de xullo, reguladora das bases de réxime local e art.25 da Lei 29/1998, de 13 de xullo, reguladora de xurisdición contencioso-administrativa), isto sen prexuízo de que os interesados poidan interpoñer os recursos ou exercitar as accións que estimen pertinentes. Cambre, 04 de marzo de 2013 O alcalde Manuel Rivas Caridad